Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

2020 m. lapkričio 27 d. Nr. VI 17-1(1.30.)

Vilnius

1. **SVARSTYTA**. Savivaldybių veikla kultūros paveldo apsaugos srityje.

**NUTARTA**: 1. Paveldo komisijai inicijuoti Paveldo komisijos atliktos analizės dėl savivaldybių veiklos kultūros paveldo apsaugos srityje pristatymą Lietuvos savivaldybių asociacijai; 2. organizuoti tarpinstitucinį pasitarimą dėl savivaldybių veiklos kultūros paveldo apsaugos srityje viešinimo; 3. tęsti kasmetinę savivaldybių veiklos kultūros paveldo apsaugos srityje analizės praktiką Paveldo komisijoje; 4. Paveldo komisijai susitarti dėl savivaldybių veiklos kultūros paveldo apsaugos srityje 2020 m. tyrimo metodologijos nustatymo ir tyrimo praplėtimo; 5. savivaldybėms pateikti Paveldo komisijos analizę dėl savivaldybių veiklos kultūros paveldo apsaugos srityje ir jos išvadas.

2. **SVARSTYTA**. Kilnojamųjų kultūros vertybių duomenų tikslinimas ir kilnojamųjų daiktų, turinčių kultūrinę vertę, įrašymas į Kultūros vertybių registrą.

*Balsavimas dėl Valstybinės kultūros paveldo komisijos nutarimo projekto dėl Smalvų Švč. Mergelės Marijos Rožančinės ir Raudondvario Šv. Kūdikėlio Jėzaus Teresės bažnyčiose esančių kilnojamųjų kultūros vertybių, registruotų kultūros vertybių registre kaip nekilnojamosios, duomenų tikslinimo ir kilnojamųjų daiktų, turinčių kultūrinę vertę, įrašymo į kultūros vertybių registrą:*

Už – 10

Prieš – nėra

Susilaikė – 1

**NUTARTA**:1.pritarti Smalvų Švč. Mergelės Marijos Rožančinės bažnyčioje esančių, kultūrinę vertę turinčių kilnojamųjų daiktų, registruotų Kultūros vertybių registre kaip nekilnojamosios kultūros vertybės, duomenų tikslinimui, nurodant jų rūšį kaip kilnojamąją ir tinkamai sutvarkant apskaitos dokumentaciją; 2. pritarti Kūdikėlio Jėzaus Teresės bažnyčioje esančių, kultūrinę vertę turinčių kilnojamųjų daiktų, registruotų Kultūros vertybių registre kaip nekilnojamosios kultūros vertybės, duomenų tikslinimui, nurodant jų rūšį kaip kilnojamąją ir tinkamai sutvarkant apskaitos dokumentaciją.

3. **SVARSTYTA**. Nekilnojamojo kultūros paveldo tyrimų problematikos nustatymas ir išvadų dėl proceso tobulinimo teikimas (Paveldo komisijos darbo grupės posėdžio protokolinių nutarimų pristatymas).

**NUTARTA**: 1. bendru sutarimu pritarti Paveldo komisijos darbo grupės dėl nekilnojamojo kultūros paveldo tyrimų problematikos nustatymo ir išvadų dėl proceso tobulinimo teikimo suformuluotai darbų eigai; 2. parengti Paveldo komisijos sprendimo projektą dėl tyrimų duomenų dokumentavimo centro steigimo ir teikti jį Paveldo komisijos 2020 m. gruodžio 18 d. posėdžiui; 3. analizuoti 2007 m. Paveldo komisijos priimtus aktualius sprendimus.

4. **SVARSTYTA.** Valstybinės kultūros paveldo komisijos tarnybinės etikos kodekso projektas.

**NUTARTA**: 1. bendru sutarti pritarti Valstybinės kultūros paveldo komisijos tarnybinės etikos kodekso rengimui; 2. viename dokumente atskirai reglamentuoti Paveldo komisijos narių ir Paveldo komisijos administracijos darbuotojų tarnybinę etiką; 3. redaguoti Valstybinės kultūros paveldo komisijos tarnybinės etikos kodekso projektą, atkreipiant dėmesį į per griežtus suvaržymus Paveldo komisijos nariams; 4. pagal pastabas redaguoti Valstybinės kultūros paveldo komisijos tarnybinės etikos kodekso projektą ir tęsti diskusiją „Google drive“ platformoje; 5. rengiant Valstybinės kultūros paveldo komisijos tarnybinės etikos kodekso principus atsižvelgti į Valstybinės kultūros paveldo komisijos sudarymo principus ir svarbiausius tikslus. Valstybinės kultūros paveldo komisijos tarnybinės etikos kodekso projektas turi prisidėti prie tokių tikslų įgyvendinimo ir apsaugoti nuo galimų trukdžių.

5. **SVARSTYTA.**  Kiti klausimai.

**NUTARTA**: 1.analizuoti Nekilnojamojo kultūros paveldo inventorizavimo taisykles ir esant poreikiui inicijuoti dokumento pakeitimus; 2.Paveldo komisijos pastabųKultūros politikos pagrindų įstatymo projektui teikimą atidėti; 3. informuoti naujai paskirtą kultūros ministrą apie Paveldo komisijos nuomonę dėl Lietuvos Respublikos specialiųjų žemės naudojimo sąlygų įstatymo pakeitimo įstatymo projekto; 4. stebėti Vyriausybės programos projekto pateikimą viešinimui.

Posėdžio pirmininkė doc. dr. Vaidutė Ščiglienė

Posėdžio sekretorė Justina Ūsonytė